Rundkoyringin í Sandavági er blivin reyð Sum nakað nýtt í Føroyum, hevur Landsverk lagt reytt termoplast á rundkoyringina í Sandavági. Endamálið við at gera rundkoyringina í Sandavági reyða er at fáa hana so sjónliga sum til ber, soleiðis at tey koyrandi síggja hana í góðari tíð og koyra hareftir. Reytt termoplast, ið er lagt á asfalt, verður nógv nýtt í okkara grannalondum til bæði rundkoyringar, bungur, gonguteigar og eisini til eitt nú súkklubreytir.